બ્રિટન-અમેરિકા અને રશિયા એકબીજાના રાજદ્વારીઓ પર જે આક્ષેપો મૂકે છે તે કેટલા સાચા છે તે ખબર નથી પણ તેના કારણે દુનિયાનો માહોલ ડહોળાઈ ગયો છે તેમાં શંકા નથી. બીજું વિશ્ર્વયુદ્ધ ખતમ થયા પછી ૧૯૪૫થી રશિયાના વિભાજન એટલે કે ૧૯૮૯ સુધી અમેરિકા અને રશિયા વચ્ચે કોલ્ડ વોર ચાલી હતી. દુનિયા માટે એ ખૂબ જ તણાવભર્યો સમય હતો. બીજા વિશ્ર્વયુદ્ધમાં અમેરિકા અને રશિયા સાથે મળીને નાઝી જર્મની સામે લડતા હતા. જર્મનીની હાર પછી જીતેલા યુરોપના દેશોની ભાગ-બટાઈનો સમય આવ્યો ત્યારે અમેરિકા અને રશિયા સામસામે આવી ગયા હતા. લૂંટના માલનો ભાગ પાડતી વખતે બે લૂંટારું ઝઘડી પડે તેવું થયું ને તેમાંથી કોલ્ડ વોર શ થઈ. એ વખતે દુનિયાના દેશો અમેરિકા અને રશિયા વચ્ચે વહેંચાઈ ગયા હતા. અમેરિકા અને રશિયા બંનેને યુરોપ પર અંકુશ જોઈતો હતો, કેમ કે યુરોપ સમૃદ્ધ છે તેથી તેમણે પોતાના સાથી દેશોનું જૂથ બનાવવાનું શ કરી દીધું હતું.